
**SDG OOTS SPRENDIMO KOKYBĖS KONTROLĖS IR TESTAVIMO PASLAUGŲ TECHNINĖ SPECIFIKACIJA**

# ESAMOS SITUACIJOS APRAŠYMAS

1. Valstybės skaitmeninių sprendimų agentūra (toliau – Perkančioji organizacija, VSAA), įgyvendina projektą „Skaitmeninių paslaugų platforma“ (toliau – Projektas), Nr. 02-088-P-0006, pagal 2021–2030 metų plėtros programos valdytojos Ekonomikos ir inovacijų ministerijos valstybės skaitmeninimo plėtros programos pažangos priemonę Nr. 05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“. Projektas finansuojamas 2021‒2027 metų Ekonomikos gaivinimo ir atsparumo didinimo priemonės ir Lietuvos Respublikos valstybės biudžeto lėšomis. Projekto tikslas – užtikrinti efektyvų ir tvarų Valstybės informacinių išteklių sąveikumo platformos veikimą, patikimumą, našumą bei jos tolesnį vystymą. Sukurti palankią technologinę, teisinę ir organizacinę aplinką kokybiškam, į vartotoją orientuotam paslaugų skaitmenizavimui.

Europos Sąjungos (toliau – ES) valstybės narės, įgyvendindamos 2018 m. spalio 2 d. Europos Parlamento ir Tarybos reglamento (ES) 2018/1724 (toliau – SDG reglamentas) nuostatas, privalo užtikrinti, kad visos SDG reglamento II priede nurodytos 21 paslaugos (toliau – SDG paslaugos) nuo 2023 m. gruodžio 12 d. būtų suskaitmenintos ir prieinamos internete tarpvalstybiniams naudotojams visose ES valstybėse narėse per Vienkartinio duomenų pateikimo techninę sistemą (toliau – OOTS, angl. Once-Only Technical System), kuri leis ES viešojo administravimo institucijoms patikimai keistis duomenimis (įrodymais) teikiant tarpvalstybines administracines paslaugas.

1. 2022 m. rugpjūčio 5 d. Europos Komisijos įgyvendinimo reglamentu (ES) 2022/1463, nustatomos tarpvalstybinio automatizuoto keitimosi įrodymais techninės sistemos ir veikimo specifikacijos ir vienkartinio duomenų pateikimo principo taikymas (toliau – OOTS įgyvendinimo reglamentas).
2. OOTS architektūros schema:



1 pav. OOTS architektūros schema (šaltinis: <https://ec.europa.eu/digital-building-blocks/wikis/display/OOTS/Architecture>)

1. Projektą ir jo veiklas reglamentuojantys teisės aktai aprašyti skyriuje [TEISINĖ APLINKA](#_TEISINĖ_APLINKA).
2. Projekto apimtyje kuriamos informacinės sistemos ir sprendimai detaliau yra aprašyti šios techninės specifikacijos skyriuje [PROJEKTO APIMTIS](#_PROJEKTO_APIMTIS).

# TEISINĖ APLINKA

| **Nr.** | **Teisės aktas** |
| --- | --- |
|  | Europos Parlamento ir Tarybos reglamentas (ES) 2018/1724, kuriuo sukuriami Europos Sąjungos bendrieji skaitmeniniai vartai (ang. Single Digital Gateway) skirti suteikti prieigą prie informacijos, procedūrų ir pagalbos bei problemų sprendimo paslaugų |
|  | Komisijos įgyvendinimo reglamentas (ES) 2022/1463, kuriuo nustatomos tarpvalstybinio automatizuoto keitimosi įrodymais techninės sistemos techninės ir veikimo specifikacijos ir vienkartinio duomenų pateikimo principo taikymas pagal Europos Parlamento ir Tarybos reglamentą (ES) 2018/1724 |
|  | Europos Parlamento ir Tarybos reglamentas (ES) 2016/6791, naujasis Europos Sąjungos (ES) Bendrasis duomenų apsaugos reglamentas |
|  | Lietuvos Respublikos valstybės informacinių išteklių valdymo įstatymas |
|  | Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymas |
|  | Lietuvos Respublikos teisės gauti informaciją ir duomenų pakartotinio naudojimo įstatymas |
|  | Oficialiosios statistikos ir valstybės duomenų valdysenos įstatymas |
|  | Lietuvos Respublikos kibernetinio saugumo įstatymas |
|  | Lietuvos Respublikos Vyriausybės 2015 m. gegužės 13 d. nutarimas Nr. 498 „Dėl valstybės informacinių išteklių infrastruktūros konsolidavimo ir jos valdymo optimizavimo“ (2020 m. kovo 15 d. redakcija) |
|  | Lietuvos Respublikos Vyriausybės 2013 m. vasario 27 d. nutarimas Nr. 180 „Dėl valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“ |
|  | Lietuvos Respublikos Vyriausybės 2013 m. liepos 24 d. nutarimas Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ |
|  | Lietuvos Respublikos Vyriausybės 2018 m. rugpjūčio 13 d. nutarimas Nr. 818 „Dėl Lietuvos Respublikos kibernetinio saugumo įstatymo įgyvendinimo“ |
|  | Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymas Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“ |
|  | Lietuvos Respublikos krašto apsaugos ministro 2021 m. gruodžio 4 d. įsakymas Nr. V-941 „Dėl techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo” |
|  | Informacinių technologijų paslaugų teikėjo centralizuotai teikiamų informacinių technologijų paslaugų katalogas (Lietuvos Respublikos ekonomikos ir inovacijų ministro 2020 m. balandžio 20 d. įsakymas Nr. 4-421) |
|  | Duomenų teikimo formatų ir standartų rekomendacijos, patvirtintos Informacinės visuomenės plėtros komiteto direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų” |
|  | Lietuvos Respublikos finansų ministro 2022 m. birželio 22 d. įsakymas Nr. 1k-237 “Dėl 2021–2027 metų Europos sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo” |
|  | Kiti teisės aktai, reguliuojantys valstybės registrus ir valstybės informacines sistemas (nuostatai, saugos dokumentai ir t.t.), įskaitant naujausi pakeitimai ir papildymai, nauji teisės aktai, priimti sutarties vykdymo metu, jeigu jie susiję su sutarties įgyvendinimu. |
|  | Kiti teisės aktai ir metodiniai dokumentai, susiję su Europos Sąjungos fondų investicijų 2021–2027 m. programa <https://www.cpva.lt/es-fondu-investicijos-2021-2027-m./dokumentai/798>. |

# **PROJEKTO APIMTIS**

1. Projekto apimtyje numatoma:
   1. Realizuoti **Bendrųjų skaitmeninių vartų vienkartinės duomenų pateikimo sistemos (angl. Single Digital Gateway Once-only technical system, toliau – SDG OOTS) sprendimą**:
   2. Sukurti ir įdiegti SDG OOTS integracijos komponentus ir atitinkamas sąsajas su ES SDG komponentais.
   3. Realizuoti SDG OOTS funkcionalumą partnerių (kitų institucijų) informacinėse sistemose, kurios teiks įrodymus kitoms ES sistemoms, kaip tai numatyta SDG reglamento nuostatose dėl tarpvalstybinių prieigų prie internete siūlomų procedūrų.
   4. Integruoti žemiau išvardintų institucijų informacines sistemas ir registrus su SDG OOTS komponentais skaitmeninių dokumentų tokių kaip gimimo liudijimo išrašas, pažyma apie deklaruotą gyvenamąją vietą, išsilavinimą patvirtinantis dokumentas, socialinio draudimo registracijos pažymėjimas, pažyma apie darbo stažą, pažyma apie gautas pajamas ir sumokėtus mokesčius, transporto priemonės techninės apžiūros dokumentas ir kt. (preliminariai apie 50 skaitmeninių dokumentų teikimui ar gavimui). Sąrašas pridedamas. (Žiūrėti *Techninės specifikacijos priedas Nr. 1 Skaitmeninių dokumentų sąrašas*).
   5. Lentelėje žemiau pateikiamas su SDG OOTS integruojamų institucijų informacinių sistemų ir registrų sąrašas:

|  |  |  |  |
| --- | --- | --- | --- |
| **Eil. Nr.** | **Institucija** | **Informacinės sistemos ar registro pavadinimas** | **Duomenis Teikia ar Gauna** |
| 1. | Valstybinio socialinio draudimo fondo valdybos prie Socialinės apsaugos ir darbo ministerijos (SODRA) | Elektroninė gyventojų aptarnavimo sistema EGAS | gauna |
| 2. | Lietuvos aukštųjų mokyklų asociacijos bendrajam priėmimui organizuoti (LAMA BPO) | Bendrojo priėmimo informacinė sistema | gauna |
| 3. | Studijų kokybės vertinimo centras (SKVC) | Elektroninės pripažinimo erdvės informacinė sistema | gauna |
| 4. | Valstybės Įmonė Registrų Centras (RC) | Metrikacijos ir gyvenamosios vietos deklaravimo informacinės sistema (MGVDIS) | teikia |
| 5. | Nacionalinės švietimo agentūra (NŠA) | Mokinių registras, Studentų registras, Švietimo ir mokslo institucijų registras, Diplomų, atestatų ir kvalifikacijos pažymėjimų registras | teikia |
| 6. | AB Regitra | Transporto priemonių savininkų apskaitos informacinė sistema | teikia |
| 7. | Krašto apsaugos ministerija (KAM) | Lietuvos Respublikos karo prievolininkų registras | teikia |
| 8. | Asmens su negalia teisių apsaugos agentūra (ANTA) | Neįgalumo ir darbingumo nustatymo tarnybos informacinė sistema | teikia |
| 9. | Informatikos ir ryšių departamentas (IRD) | Administracinių nusižengimų registras | teikia |
| 10. | Valstybės skaitmeninių sprendimų agentūra (VSSA) | Skaitmeninių paslaugų platforma (VIISP) | gauna |

* 1. Užtikrinti nacionalinių SDG paslaugų pritaikymą ES piliečiams - apie 100 paslaugų (pilnas nacionalinių SDG paslaugų sąrašas pridedamas. Žiūrėti *Techninės specifikacijos priedas Nr. 2 SDG paslaugų sąrašas*).

1. Siekiant įgyvendinti SDG OOTS sprendimo sukūrimą ir įdiegimą VSSA įvykdė viešąjį pirkimą, kurį atviro konkurso būdu laimėjo tiekėjas **Asserte, UAB**.
2. SDG OOTS **pagrindinių komponentų ir technologijų** sąrašas:
   1. **Sistemos komponentai:**
      1. Platforma - Java Spring Boot komponentai ir moduliai integruoti vidinėmis REST sąsajomis (su Domibus - JMS brokerio priemonėmis),
      2. Domibus: Atviro kodo komponentas, naudojamas eDelivery PT realizavimui,
      3. Keycloak: Autorizacijos serveris, valdantis prieigą prie sistemos,
      4. VIISP:  šiuo metu naudojama išorinių naudotojų identifikavimui,
      5. Centrinė DB (PostgreSQL): Pagrindinė sistemos duomenų bazė,
      6. eDelivery MySQL DB: Duomenų bazė, skirta eDelivery duomenims saugoti,
      7. Git: Versijų kontrolės sistema, naudojama išeities kodui valdyti,
      8. Power BI: Verslo analitikos įrankis, naudojamas statistinėms ataskaitoms kurti (numatoma statistikai),
      9. Harbor: Docker atvaizdų saugykla,
      10. Argocd: Įrankis, skirtas Docker konteineriams atnaujinti ir paleisti Kubernetes telkinyje,
      11. Prometheus: Sistemos stebėsenos įrankis,
      12. Grafana: Duomenų vizualizavimo įrankis, naudojamas kartu su Prometheus,
      13. OpenTelemetry: stebėsenos ir telemetrijos duomenų rinkimui,
      14. ActiveMQ: Pranešimų brokeris, naudojamas vidinei sistemos komunikacijai ir integracijai su eDelivery PT,
      15. Gravitee API Gateway: programinių sąsajų „vartai“ ir dispečeriavimo platforma, naudojama integracijai su nacionaliniais duomenų teikėjais (naudojama Open Source licencija),
      16. Jasper reports - PDF dokumentų generavimui.
   2. **Konteinerių technologijos:**
      1. Kubernetes: Konteinerių orkestravimo sistema, naudojama sistemos komponentų diegimui ir valdymui,
      2. Docker: Konteinerizavimo technologija, naudojama sistemos komponentų izoliacijai ir perkeliamumui.
   3. **Duomenų bazių technologijos:**
      1. PostgreSQL: Reliacinė duomenų bazės valdymo sistema, naudojama centrinei duomenų bazei,
      2. MySQL: Reliacinė duomenų bazės valdymo sistema, naudojama eDelivery duomenims saugoti.
3. SDG OOTS sprendimo testavimo ir produkcinės aplinkos, išskyrus kitų ES šalių modulius, diegiamos VSSA valdomoje valstybinio duomenų centro debesijos infrastruktūroje.
4. SDG OOTS sprendimo programinis kodas, versijos, techninė dokumentacija talpinami ir valdomi VSSA valdomoje išeities kodo ir versijų valdymo platformoje Microsoft GitHub.
5. Projekto apimtyje VSSA įsteigė papildomus etatus ir subūrė vidinę centralizuotą projektinę organizaciją Projekto veiklų ir tiekėjų valdymui, kuriamų ar modernizuojamų sprendimų architektūros vientisumo ir integralumo užtikrinimui. Tačiau vidinė VSSA organizacija turi ribotus žmogiškuosius išteklius tam, kad atlikti pilnavertį kuriamų ar modernizuojamų sprendimų testavimą bei užtikrinti funkcinę ir nefunkcinę informacinių sistemų kokybę.

# **PIRKIMO OBJEKTAS**

1. Pirkimo objektas – **projekto „Skaitmeninių paslaugų platforma” SDG OOTS sprendimo kokybės kontrolės ir testavimo paslaugos** (toliau – Paslaugos), apimančios paslaugas, išvardintas lentelėje žemiau:

|  |  |  |  |
| --- | --- | --- | --- |
| **Nr.** | **Pirkimo objektas** | **Vienetai** | **Maksimalus kiekis** |
| 1. | Kokybės valdymo ekspertinės konsultacijos | Val. | 400 |
| 2. | Funkcinio “rankinio” testavimo paslaugos | Val. | 1800 |
| 3. | Funkcinio testavimo automatizavimo priemonių parengimo ir taikymo paslaugos | Val. | 500 |
| 4. | Technologinės kokybės kontrolės paslaugos | Val. | 200 |
| 5. | Apkrovos testavimo priemonių parengimo paslaugos | Val. | 200 |

1. Atitinkamų sričių ekspertų Paslaugos bus užsakomos pagal poreikį, detalizuojant užduotis ir derinant paslaugų užsakymų sąmatas (žr. [PASLAUGŲ TEIKIMO TVARKA](#_PASLAUGŲ_TEIKIMO_TVARKA)).
2. Perkančioji organizacija užsakymus dėl Paslaugų Teikėjui gali teikti visą Sutarties galiojimo laikotarpį.
3. Perkančioji organizacija įsipareigoja įsigyti ne mažiau kaip **40 %** visų pirkimo objekte nurodytų Paslaugų apimties.
4. **Kokybės valdymo ekspertinės konsultacijos** apima:
   1. Priėmimo ir dalinio testavimo strategijos ir metodikos gairių parengimą,
   2. Gerųjų kokybės valdymo praktikų adaptacijos rekomendacijų teikimą,
   3. Perkančiosios organizacijos konsultavimą galimų ginčų dėl SDG OOTS kokybės su SDG OOTS tiekėju atvejais,
   4. Trečiųjų šalių (projekto partnerių) konsultavimą,
   5. Dalyvavimą tarptautiniuose Europos Komisijos ar ES valstybių narių organizuojamuose SDG OOTS testavimo renginiuose,
   6. Rekomendacijų teikimą perkančiajai organizacijai, siekiant užtikrint, kad tarpvalstybiniai duomenys būtų perduodami laikantis sąveikumo standartų.
5. **Funkcinio rankinio testavimo paslaugos** apima:
   1. Suderinto funkcionalumo testavimo scenarijų aprašų parengimą,
   2. Suderinto funkcionalumo rankinį testavimą, taikant naudotojo sąsają ir/ar integracines sąsajas ir rezultatų analizę,
   3. Testavimo ataskaitų parengimą, įskaitant išsamų aptiktų defektų aprašymą, jų svarbos nustatymą bei registravimą sutartoje užduočių valdymo sistemoje,
   4. Aptiktų defektų stebėseną ir konsultacijas dėl jų taisymo prioretizavimo.
6. **Funkcinio testavimo automatizavimo priemonių parengimo ir taikymo paslaugos** apima:
   1. Suderintų testavimo scenarijų automatizavimą (automatizuotų testų programavimą) GitHub platformoje arba lygiaverčiu suderintu būdu,
   2. Automatizuotų testavimo scenarijų vykdymą ir rezultatų analizę,
   3. Perkančiosios organizacijos specialistų apmokymą naudotis ir vystyti testavimo automatizavimo priemones savarankiškai,
   4. Automatizuoto testavimo ataskaitų rengimą, aptiktų defektų registravimą sutartoje užduočių valdymo sistemoje.
7. **Technologinės kokybės kontrolės paslaugos** apima:
   1. Specializuotos programinės įrangos architektūros ir programinio kodo ekspertinę analizę, vertinant SDG OOTS nefunkcinių reikalavimų tenkinimą,
   2. Ekspertinės analizės ataskaitų parengimą, aptiktų neatitikčių ir defektų registravimą sutartoje užduočių valdymo sistemoje,
   3. Rekomendacijų teikimą dėl programinės įrangos architektūros ir/ar programinio kodo gerųjų praktikų taikymo.
8. **Apkrovos testavimo priemonių parengimo paslaugos** apima:
   1. Suderintų SDG OOTS elementų apkrovos testavimo priemonių kūrimą, apimant „sintetinių duomenų“ generavimą, apkrovos simuliavimo priemonių ir, esant poreikiui, aplinkų parengimą,
   2. Apkrovos testavimo vykdymą kartu su Perkančiosios organizacijos specialistais,
   3. Apkrovos testavimo ataskaitų parengimą, defektų registravimą sutartoje užduočių valdymo sistemoje,
   4. Rekomendacijų teikimą dėl OOTS sistemų ir/ar jų diegimo aplinkų greitaveikos ir atsparumo didinimo.

# **PASLAUGŲ TEIKIMO TVARKA**

1. Paslaugų tiekėjas turi būti nepriklausomas, nešališkas ir nesusijęs (Pasiūlymą pateikusi ūkio subjektų grupė ir/arba atskiri dalyviai ir/arba atskiri grupės nariai ir/arba subtiekėjai ir/arba specialistai, neturės teisės dalyvauti paslaugų pirkimo procedūrose nei kaip tiekėjai, nei kaip ūkio subjektų grupės nariai, nei kaip subtiekėjai bei nei jokiais kitais pagrindais) su **SDG OOTS sprendimo kūrimo tiekėju**.
2. Paslaugos teikiamos ir apmokamos suderintų ir kokybiškai atliktų **Paslaugų užsakymų** pagrindu.
3. VSSA Paslaugų užsakymą Teikėjui teikia raštu pagal tarpusavyje suderintą formą ir teikimo būdą (pvz. el. paštu, Atlassian Confluence aplinkoje, ar kita su Tiekėju suderinta forma), nurodant:
   1. Kokybės valdymo paslaugų rūšį (-is) pagal sk. [PIRKIMO OBJEKTAS](#_PIRKIMO_OBJEKTAS) nurodytas kategorijas,
   2. Informacinę sistemą (-as) ir/ar jos elementą (-us),
   3. Kokybės valdymo užduotį, siekiamus rezultatus,
   4. Pageidaujamus paslaugų įvykdymo terminus,
   5. Užduočiai atlikti būtiną informaciją ir išteklius (specifikacijas, programinį kodą, funkcijas, duomenis ir kt.).
4. Paslaugos tiekėjas įsivertina paslaugų užsakymą ir ne vėliau nei per 5 (penkias) darbo dienas nuo Paslaugų užsakymo gavimo dienos tokiu pačiu būdu, kaip buvo gautas užsakymas, pateikia **Paslaugos teikimo pasiūlymą**, nurodant:
   1. sąmatą valandomis,
   2. siūlomus pradžios ir pabaigos terminus,
   3. sąlygas, prielaidas, išteklius, būtinus paslaugų teikimui.
5. VSSA, gavęs Užsakymo įgyvendinimui būtinų veiklų aprašymą ir apimčių įvertinimą, priima sprendimą dėl Užsakymo įgyvendinimo:
6. jei nusprendžia, kad paslaugos, nurodytos gautame užsakyme, yra nereikalingos dėl netinkamo kaštų ir naudos santykio – užsakymas yra atšaukiamas apie tai informuojant Teikėją. Jei įvertinimo aprašymas yra neaiškus, VSSA gali paprašyti Teikėjo detalizuoti pakeitimo įvertinime aprašytas paslaugas bei jų teikimo laiko sąnaudų įvertinimą. Teikėjas privalo atsakyti į VSSA pateiktus klausimus ne vėliau nei per 5 (penkias) darbo dienas nuo klausimų gavimo dienos.
7. jei nusprendžia, kad paslaugos, nurodytos užsakyme, yra reikalingos, paslaugų detali analizė, suteikimo terminai, apimtys ir sąmata yra raštu patvirtinami užsakyme, kurį pasirašo abi Šalys kvalifikuotu parašu po paslaugų užsakymo suderinimo. Už apimtis (darbo valandų kiekį), kurios nebuvo suderintos (t. y. kurios nebuvo nurodytos užsakyme) VSSA nemoka.
8. Tiekėjas teikia paslaugas tik VSSA suderintų ir patvirtintų Paslaugų užsakymų pagrindu. Užsakymų (Paslaugų suteikimo) įvykdymo terminas negali būti ilgesnis, nei 2026 m. balandžio 25 d.
9. Laiku ir tinkamai suteiktos paslaugos yra perduodamos Užsakovui Šalims pasirašant suteiktų paslaugų perdavimo-priėmimo aktą ir perduodant kitą, su suteikta paslauga susijusią dokumentaciją.
10. Paslaugų suteikimo data yra laikoma perdavimo-priėmimo akto pasirašymo data, t. y. į paslaugų teikimo terminą įeina Paslaugų rezultato derinimas, koregavimas, jeigu reikia, Paslaugų rezultatų priėmimas ir Paslaugų perdavimo – priėmimo akto pasirašymas.
11. Paslaugos neturi kelti grėsmės nacionaliniam saugumui vadovaujantis Lietuvos Respublikos viešųjų pirkimų įstatymo 37 str. 8 d. ir 37 str. 9 d. 2 p.
12. Paslaugų teikėjas ir/ar paslaugas teikiantys specialistai po sutarties pasirašymo per 5 darbo dienas turės pasirašyti konfidencialumo pasižadėjimus bei asmens duomenų tvarkymo susitarimą.